el el el el el el el el el el el en el el el el el en ru el el el en el el el uk el el el el en el el el en el en da tr el el el el el el el el el el el el el el el el el el el el el en el en en tr fr hbs_lat ru el el el el el el el el el en el el el el en ru el ru ru el fr el en en el el en en en en en zh el el el el el el el el el el el
Το Ford Model A (γνωστό επίσης στην καθημερινότητα ως A-Model Ford ή απλώς A σκέτο, και ειδικότερα στους βελτιωτές αυτοκινήτων ως A-bone[2]) ήταν η δεύτερη στη σειρά εμπορική επιτυχία της αμερικανικής αυτοκινητοβιομηχανίας Ford, μετά τον προκάτοχο Ford Model T. Η μαζική παραγωγή του Model A ξεκίνησε στις 20 Οκτωβρίου 1927 και κυκλοφόρησε για πρώτη φορά στην αγορά στις 2 Δεκεμβρίου 1927, για τη σεζόν (model year) του 1928.[3] Αντικατέστησε το γνωστό Model T, που είχε παραμείνει στην παραγωγή από το 1908 έως το 1927. Αυτό το νέο Model A (τα έτη 1903 και 1904 είχε υπάρξει και ένα άλλο Model A, το οποίο ήταν και το πρώτο αυτοκίνητο στην ιστορία της Ford) ήταν διαθέσιμο σε τέσσερα εργοστασιακά χρώματα.
Ford Model A Tudor sedan του 1928
Ford Model A Town Car (η κορυφαία έκδοση)
Οκτώβριος 1927 — Μάρτιος 1931
Σχεδιαστική ομάδα υπό την ηγεσία του Έντσελ Φορντ
3.3 λίτρα (201 κυβικές ίντσες)
4-κύλινδρος σε σειρά (I4) βενζίνης, ισχύος 40 hp
38 - 42 λίτρα
Ανάλογα με την έκδοση
954 - 1.144 κιλά
Ford Model A Tudor Sedan του 1927.
Το μοντέλο σχεδιάστηκε από μια αρμόδια σχεδιαστική ομάδα υπό την ηγεσία του Έντσελ Φορντ (Edsel Ford), που ήταν ο γιός του ιδρυτή της μάρκας, Χένρυ Φορντ, μολονότι ακόμα και ο ίδιος ο Χένρυ Φορντ έλαβε μέρος στην όλη διαδικασία, σε κάποιο βαθμό. Ωστόσο, το μεγαλύτερο μέρος της σχετικής δουλειάς έγινε από τον Έντσελ.
Στις 4 Φεβρουαρίου 1929 οι συνολικές πωλήσεις του Model A έφτασαν το 1 εκατομμύριο και στις 24 Ιουλίου 1929 έφτασαν τα 2 εκατομμύρια.[4] Το μοντέλο προσφερόταν σε μεγάλη ποικιλία αμαξωμάτων, από το εισαγωγικό roadster με τιμή πώλησης τα 385 δολάρια, το 2-πορτο Tudor με τιμή πώλησης τα 500 δολάρια (σε γκρίζο, πράσινο, μαύρο ή κόκκινο εξωτερικό χρώμα αμαξώματος[4]), έως το κορυφαίο Town Car, με κάλυμμα οροφής διαφορετικό ανάμεσα στα μπροστινά και στα πίσω καθίσματα, και τιμή πώλησης τα 1.200 δολάρια, που μέχρι τη λήξη της παραγωγής του έφτασε τα 1.400 δολάρια.[5] Τον Μάρτιο του 1930, οι πωλήσεις του Model A έφτασαν τα 3 εκατομμύρια και ήταν τότε διαθέσιμο σε 9 εκδοχές αμαξώματος.[4]
Η παραγωγή του Model A έληξε τον Μάρτιο του 1931, με τη συνολική παραγωγή του να φτάνει τα 4.858.644 αντίτυπα όλων των εκδοχών του μοντέλου.[6] Αντικαταστάθηκε από το Model B, το οποίο είχε μια βελτιωμένη εκδοχή του 4-κύλινδρου σε σειρά κινητήρα του Model A, καθώς και από το Model 18, που εισήγαγε τον νέο V8 κινητήρα της Ford.
1 Κινητήρας και κιβώτιο
Το σαλόνι ενός Ford Model A roadster του 1931.
Ο κινητήρας του Model A ήταν ένας υδρόψυκτος 4-κύλινδρος σε σειρά (I4, δηλαδή inline 4), βενζίνης, με κυβισμό 3.3 λίτρα (201 κυβικές ίντσες)[7] και ισχύ ισχύος 40 hp.[7] Η τελική ταχύτητα ήταν γύρω στα 65 μίλια την ώρα ή 105 χιλιόμετρα την ώρα. Το κιβώτιο ταχυτήτων ήταν ένα συντηρητικό για την εποχή 3-τάχυτο ασυγχρόνιστο μηχανικό,[7] με 3 ταχύτητες μπροστά και 1 ταχύτητα όπισθεν. Η κατανάλωση καυσίμου είχε μειωθεί σημαντικά από τον προκάτοχό του και κυμαινόταν από 8 έως 9 λίτρα στα 100 χιλιόμετρα.
Το Model A ήταν το πρώτο μοντέλο της Ford που καθιέρωσε την στάνταρ διάταξη με τα 3 πεντάλ με τη γνωστή σειρά (συμπλέκτης, φρένο και επιτάχυνση) και τον κλασικό λεβιέ ταχυτήτων. Αντιθέτως, όλα τα προηγούμενα μοντέλα της Ford είχαν μια εντελώς διαφορετική διάταξη, στην οποία είναι εξαιρετικά δύσκολη η προσαρμογή από τους μετέπειτα και τους σημερινούς οδηγούς. Επίσης, είχε μηχανικά ταμπούρα στους 4 τροχούς.[7]
↑ Kimes, Beverly (1996). standard catalog of American Cars 1805-1942. Krause publications. ISBN 0-87341-428-4.
↑ Bianco, Johnny, «Leadfest» in Rod & Custom, 9/00, p. 86.
↑ Schild, Jim (2009). Collector's Originality Guide Ford Model A (στα Αγγλικά). MotorBooks International. ISBN 9781610608886.
↑ 4,0 4,1 4,2 Gauld, p. 693.
↑ Gauld, p. 694.
↑ «Model A Production Figures». Model A Ford Club of America. Ανακτήθηκε στις 12 Απριλίου 2015.
↑ 7,0 7,1 7,2 7,3 Cheetham, Craig (2004). Vintage Cars - The Finest Prewar Automobiles. Rochester, United Kingdom: Grange Books. σελ. 31. ISBN 1840136359.
Gauld, Graham. «The Ford Motor Company», in Northey, Tom, ed. World of Automobile, Volume 6, pp. 681–700. London: Phoebus, 1974.
Henry, Leslie R. (2013). «How to Restore the Model A Ford». Vermont: Echo Point Books & Media, LLC. ISBN 978-1626549418.